Zastava M70

Zastava M70 je jugoslavenska automatska puška koja se proizvodila u kragujevačkoj Zastavi od 1971. godine kada je ušla u operativnu upotrebu u bivšoj JNA, do 2015. godine. Proizvodila se po licenci sovjetske automatske puške AK-47. Puška koristi istu municiju kao i AK-47 7,62x39 mm i ima mogućnost ispaljivanja tromblonskih mina.

Razvoj puške
Početni razvoj jugoslovenske automatske puške domaće proizvodnje je počeo 1959. godine pod nazivom automatska puška M64 koja je imala nekoliko razlika u odnosu na AK-47, ali puška nije uvedena u vojnu upotrebu."Iako zadovoljni, nadležni vojni organi ipak nisu prihvatili ovo oružje, pa je PAP M-59 i dalje ostala standardno oružje." Nurkić, p.71 (Even though they were content, military authorities did not accept this weapon, and PAP M-59 thus remained the service rifle.) Drugi pokušaj proizvodnje ove puške je bio uspješniji i puška je uvedena u upotrebu u JNA 1970. godine pod nazivom M70. Puška se razlikovala od AK-47 po preklopivim kundakom i koso odsječenim vrhom cijevi puške, tromblonskom nišanu, noćnom nišanu, tri šupljine za hlađenje cijevi i drvetu tikovini svijetle boje. Pojedinačnom paljbom na zemlji precizna je do 400m, a u zraku 500 m. Na kratkim rafalima preciznost joj je do 300 m, a rafalima oko 200 m. Borbena brzina gađanja je 120 metaka u minuti. Režim paljbe može biti rafalno i pojedinačno. Borbeni komplet iznosi 150 metaka. Osim metaka, može se postaviti i tromblonski nastavak. Puška ima jedan mehanički nišan i jedan tromblonski nišan.

Podaci
Kalibar: 7,62 x 39 mm
Masa: 4110 g
Masa metka (zrna): 8 g
Kapacitet spremnika: 30 metaka
Masa spremnika: 850 g
Dužina: 960 mm
Dužina cijevi: 415 mm
Brzina ispaljenog zrna: 725 m/s
Maksimalni domet zrna: 6000 m
Efikasan domet: 400 m
Maks. broj ispaljenih zrna u min: 650 met./min.
Moguća ugradnja bubnja kapaciteta 75 metaka, te dnevnog (ON-M89) i noćnog (PN 5x80) nišana

Verzije puške
M70B-drveni kundak i glodani sanduk
M70A-preklopivi metalni kundak i glodani sanduk
M70A1-noćni optički nišan
M70B1-automatska puška sa drvenim kundakom i presovanim sandukom
M70AB2-automatska puška sa preklopivim kundakom i presovanim sandukom
M70AB3-automatska puška sa preklopivim kundakom, podcijevnim bacačem 40mm

Korisnici

Također pogledaj
 Zastava M21
Reference

Vanjski linkovi
Official webpage
Domaći Kalašnikov - Zastava (FAZ) - (Oružje Online, Branko Bogdanović, 2021)
Forgotten Weapons: Yugoslav M70A - The AK With a Real Magazine Holdopen

Kategorija:Automatske puške
Kategorija:Zastava oružje